ምክትል ከንቲባ ወ/ሮ አዳነች አቤቤ ለተለያዩ የስራ ኃላፊዎች ሹመት ሰጡ
አዲስ አበባ፣ መስከረም 5፣ 2013 (ኤፍ.ቢ.ሲ) የአዲስ አበባ ከተማ አስተዳድር ምክትል ከንቲባ ወይዘሮ አዳነች አቤቤ አዳዲስ ሹመቶች እና የስራ ምደባ ሰጥተዋል።የተጀመረውን ለውጥ አጠናክሮ ለማስቀጠል እና በተለያዩ ግዜያት የሚነሱ የህዝብ ቅሬታዎችን ለመመለስ የአመራር ሽግሽግና አዳዲስ የስራ ስምሪት መስጠት አስፈላጊ መሆኑ ለ8 አመራሮች ምደባ መሰጠቱ ተነግሯል።በዚሁ መሰረት ፦1. አቶ ሙሉጌታ ተፈራ – የገቢዎች ቢሮ ኃላፊ2. አቶ ተፈራ ሞላ – የሰራተኛ እና ማህበራዊ ጉዳይ ቢሮ ኃላፊ3. አቶ ጀማል ረዲ – የቂርቆስ ክፍለ ከተማ ዋና ስራ አስፈፃሚ4. አቶ መኮንን አምባዬ – የቦሌ ክፍለ ከተማ ዋና ስራ አስፈፃሚ5. አቶ ሺሰማ ገብረስላሴ- በቢሮ ኃላፊ ደረጃ የከንቲባ የህዝብ አደረጃጀት አማካሪ6. አቶ ተተካ በቀለ – በቢሮ ኃላፊ ደረጃ የከንቲባ አደረጃጀት አማካሪ7. አቶ ጥላሁን ፍቃዱ – በቢሮ ኃላፊ ደረጃ የከንቲባ ማህበራዊ ጉዳዮች አማካሪ8. አቶ የትናየት ሙሉጌታ – በቢሮ ኃላፊ ደረጃ የህዝብ ቅሬታና አቤቱታ ማስተናገጃ ጽህፈት ቤት ኃላፊምክትል ከንቲባ ወይዘሮ አዳነች አቤቤ ተሿሚዎቹ የተሰጣቸው ሃላፊነት የህዝብ አገልጋይነት መሆኑን በመረዳት ህዝቡን በቅንነትና በታማኝነት ለማገልገል ዝግጁ እንዲሆኑ ማሳሰባቸውን የከተማ አስተዳደሩ ፕሬስ ሴክሬታሪያት ጽህፈት ቤት ያወጣው መረጃ ያመለክታል።